LOKPRENT: Maya die by word nou ’n filmster | SARIE
LOKPRENT: Maya die by word nou ’n filmster	deur SARIE.com-span
Maya die by, ‘n geliefde animasie-karakter uit die 80’s, sal een van die dae op die silwerdoek gesien kan word – en dit nogal in Afrikaans, berig kykNET.
Die Maya-fliek sal 2D- of 3D-animasie wees en word in drie tale, Afrikaans, Engels en Zoeloe, uitgereik.
’n Paar bekende Afrikaanse akteurs wat hul stemme verleen, is Christine Voorendyk, Leandie du Randt, Franci Swanepoel, Karen Wessels, Magda van Biljon (van Wielie Walie-faam), Lochner de Kock en Richard van der Westhuizen.
In die fliek word die rebelse Maya daarvan verdink dat sy die perdebye gehelp het om die koninginby se grootste skat te steel. Om haar onskuld te bewys, moet sy en haar beste vriend, Willie, die skelms vind …
Die uitreikingsdatum is nog nie bekend nie, maar kyk solank die lokprent. Die lang generaal: die duistere politieke sluipmoorde van die ou Suid-Afrika deur Alan Elsdon – Kakkerlak Boekhandelaars
Die lang generaal: die duistere politieke sluipmoorde van die ou Suid-Afrika deur Alan Elsdon
Home / Geskiedenis & Politiek / History & Politics / Die lang generaal: die duistere politieke sluipmoorde van die ou Suid-Afrika deur Alan Elsdon
Generaal Lang Hendrik van den Bergh, oudhoof van die Veiligheidspolisie en latere hoof van die destydse BOSS, was vir baie die mees gevreesde man in die ou Suid-Afrika. Hy was briljant – selfs internasionaal was hy ‘n gerekende figuur onder die Koue Oorlog-spioene. Tuis het hy ‘n skrikbewind gevoer en hierdie boek, deur ‘n oud-veiligheidspolisieman, verbind hom met verskeie opspraakwekkende moorde waarom daar vandag nog raaisels hang. Dit sluit in:
* Die sluipmoord op dr. H.F. Verwoerd
* Die dood van staatspresident Nic Diederichs
* Die dood van Steve Biko
* Die sluipmoord op Anton Lubowski
* Die sluipmoord op die NG-teoloog, professor Johan Heyns
Die lang generaal: die duistere politieke sluipmoorde van die ou Suid-Afrika deur Alan Elsdon quantity
SKU: GESK.GRS.001/1/20; GESK.GRS.002/1/20; GESK.GRS.003/1/20; GESK.GRS.004/1/20; Category: Geskiedenis & Politiek / History & Politics Tags: Anton Lebowsky, Dr Heyns, dr. H.F. Verwoerd, Hendrik van den Bergh, Moorde, Ou Suid-Afrika, Politieke uitwissing, Sluipmoord
Alan Elsdon het hom in 1973 by die Suid-Afrikaanse Polisie aangesluit waar hy in verskeie hoedanighede gedien het. In 1978 word hy kriptograaf in die Veiligheidstak en tree op as die sleutelgetuie in Bisho se eerste ANC “Terroriste”-verhoor wat tot skuldigbevindings lei en gevangenis op Robben Eiland. In 1993 verlaat hy die polisie om ‘n loopbaan in die sekuriteitsveld voort te sit. Hy het in 2008 uit die DRK teruggekeer waar hy in sy beroepsveld in die hart van die oerwoud by ‘n diamantmyn betrokke was.
Die boek is ook in Engels beskikbaar onder die titel The tall assassin.
Laat asb ‘n week aflewering toe indien die boek op BACKORDER te bestel is.